ব্যবসায়ীরা জানান, কয়েক বছর ধরে দেশীয় শাড়ি শিল্পকে ভারত থেকে আনা শাড়ি ও অন্যান্য পোশাকের সঙ্গে প্রতিযোগিতা করতে হচ্ছে। কিছু অসাধু ব্যবসায়ী ঐতিহ্যবাহী বেনারসি পল্লীতে দেশীয় পোশাকের বাজার নষ্টে ষড়যন্ত্র করছে বলে তারা অভিযোগ করেন। অতি মুনাফার লোভে একশ্রেণির ব্যবসায়ী ভিনদেশী ব্যবসায়ীদের সহযোগিতা করছে বলেও তারা উল্লেখ করেন। এ ছাড়া বৈচিত্র্যময় ডিজাইন, মনকাড়া রঙ এবং ভারতীয় সিনেমা ও সিরিয়ালে এসব শাড়ি দেখে অভ্যস্ত হওয়ায় নারীরা বিদেশি শাড়ির দিকে ঝুঁকছেন বলে ব্যবসায়ীরা জানান।